Árið gert upp á formúluvefnum
Formúluvefur mbl.is hefur bryddað upp á þeirri nýjung að gefa lesendum sínum kost á að gera formúluárið upp. Eftir fjörlegt keppnistímabil þar sem Michael Schumacher og Ferrari unnu heimsmeistaratitlana sem í boði voru gefst lesendum tækifæri á að segja sitt álit á einu og öðru er varðar íþróttina og vertíðina í ár. Alls eru lagðar 16 spurningar fyrir lesendur og þegar niðurstöðurnar verða gerðar upp verða þær birtar í heild sinni á vefnum. Ein spurninganna snýst reyndar um hvort þeim finnist eitthvað vanta á formúluvef mbl.is og gefst þeim tækifæri á að koma með ábendingar í því sambandi. Meðal annars er spurt hver var besti ökuþórinn og hver þeirra olli mestum vonbrigðum? Hvaða kappakstur var skemmtilegastur? Var Juan Pablo Montoya besti nýliðinn eða verðskuldar einhver annar af mörgum nýjum ökuþórum þá heiðursnafnbót?, o.s.frv. Hægt er að komast í spurningalistann með því að smella á hnappinn "Árið gert upp í Formúlu-1" sem er að finna ofarlega í hægri jaðardáli formúluvefjarins.
Formúluvefur mbl.is hefur bryddað upp á þeirri nýjung að gefa lesendum sínum kost á að gera formúluárið upp.
Gefst lesendum tækifæri á að segja sitt álit á einu og öðru er varðar íþróttina og vertíðina í ár.
Alls eru lagðar 16 spurningar fyrir lesendur.
Meðal annars er spurt hver var besti ökuþórinn og hver þeirra olli mestum vonbrigðum?